قندهار والی سی نینگ اورینباسری آتیب اولدیریلگن.قندهار والی سی نینگ اورین باسری عبدالقدیم پتیال قندهار عالی بیلیم یورتی ده بیر صنف ده اوتیرگن پیتی ده تروریست لر تمانیدن آتیب اولدیریلدی. اوشبو ولایت نینگ سوزلاوچیسی صمیم خپلواک, ۳۲ یاشیده گی عبدالقدیم پتیال نینگ توناون (یکشنبه) کیچقرون پوهنتون ده گی صنف نینگ کلکینی دن اوریلگن لیگی نی بلدررایکن, شوندای قلیب قتتیق بیر شکل ده یاره لنگن لیگی نی بلدردی. خپلواک, اوقوتوچی بولیش اوچون عالی بیلیم یورتی ده اوقیتگن پتیال نینگ کسل خانه ده وفات ایتگن لیگی نی معلوم قیلدی. افغانستان جمهوررئیسی اشرف غنی احمدزی اوشبو هجوم نی قاره لب چیقرایکن, مقتول نینگ عایله سی گه تسلیت بلدردی.عینی دمده احمدزی اوشبو حادثه نینگ خودی منه شو ولایت نینگ اوزی ده بیر هیئت تمانیدن تیکشیریله دیگن لیگی نی معلوم قیلدی. هیچ بیر تمان نینگ اوشبو هجوم نینگ مسئولیتی نی اوز بوینی گه آلمه گن لیگی کورینماقده. براق, طالبان نینگ سونگگی پیت لر ده افغانستان ده دولت مسئول لری گه قره تیلگن هجوم لری نی آرتریب یوبارگن لیگی بیلینماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
